gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8103, del 10-08-2017 (2017/7357)

Formalització del contracte número CNMY17/PL11A/5. Servei d'impressió, muntatge, embalatge i transport de proves de certificat d'idiomes del MCER en la CV 2017.
----------------------------------------------------------------------------------------------------------------------------------------------------------------

### Dades del document

Número de DOGV
:   8103

Data del DOGV
:   10-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7357


Data del document
:   25-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY17/PL11A/5. Servei d'impressió, muntatge, embalatge i transport de proves de certificat d'idiomes del MCER en la CV 2017. [2017/7357]  
1. Entitat adjudicadora  
a) Organisme: Conselleria d'Educació, Investigació, Cultura i esport.  
b) Dependència que tramita l'expedient: Servei de Contractació.  
c) Número d'expedient: CNMY17/PL11A/5.  
  
2. Objecte del contracte  
a) Tipus de contracte: contracte serveis.  
b) Descripció de l'objecte: servei d'impressió, muntatge, embalatge i transport de proves de certificació d'idiomes del MCER en la CV 2017.  
c) Lots: no.  
d) Publicació: DOGV núm. 8000 de 15 de març de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació.  
90.000,00 -  
  
5. Formalització  
a) Data:   
24 de maig de 2017.  
b) Contractista(es):  
Servinform, SA.  
c) Nacionalitat: espanyola.  
d) Import d'adjudicació:50.641,08 euros IVA exclòs.  
  
València, 25 de juliol de 2017.- El conseller d'Educació, Investigació, Cultura i Esport, p. d. (R 26.10.2016 DOGV 7906), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 8186, del 07-12-2017 (2017/10612)

Informació pública de la versió inicial del pla especial per a la reserva de sòl dotacional destinat a l'ampliació de l'abocador de residus sòlids no perillosos.
-----------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10195


Data del document
:   06-11-2017

Organisme emissor
:   Ajuntament de Pedralba

Tipus de document
:   Anunci

Descriptors 

:   * Pedralba
    * administració local
    * pla d'urbanisme

Informació pública de la versió inicial del pla especial per a la reserva de sòl dotacional destinat a l'ampliació de l'abocador de residus sòlids no perillosos. [2017/10685]  
Aquest ajuntament està elaborant un pla especial de reserva de sòl dotacional, en el polígon 1, parcel·les 314 i 334, i una porció de la parcel·la 589, en la fase d'avaluació ambiental estratègica, segons document inicial estratègic del pla especial per a la reserva de sòl dotacional destinat a l'ampliació de l'abocador de residus no perillosos  
  
Cosa que s'exposa al públic durant 45 dies, a efectes de presentació de reclamacions, i s'entendrà definitivament aprovat si aquestes no es presenten; tot això segons el que estableixen els articles 49 i 70-2n de la Llei 7/1985, de 2 d'abril, reguladora de les bases del règim local.  
  
  
Pedralba, 6 de novembre de 2017.- L'alcalde: Roberto Serigó Andrés.
Diari Oficial de la Generalitat Valenciana


Sumari del DOGV 8018, del 10-04-2017 (2017/3069)

Extracte de la Resolució de 5 d'abril de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2017, subvencions a l'edició electrònica de llibres.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3069


Data del document
:   05-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 5 d'abril de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2017, subvencions a l'edició electrònica de llibres. [2017/3069]  
BDNS (identif.): 341736.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
   
Primer. Beneficiaris  
Podran optar a aquesta subvenció totes les empreses del sector editorial, ja siguen persones físiques o jurídiques, que tinguen com a activitat, en exclusivitat o no, l'edició electrònica de llibres a la Comunitat Valenciana.  
   
Segon. Objecte  
Subvencions en règim de concurrència competitiva a l'edició electrònica de llibres en castellà, valencià o altres idiomes.  
   
Tercer. Bases reguladores  
Ordre 75/2016, de 29 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a l'edició electrònica de llibres (DOGV 7929, d'01.12.2016).  
   
Quart. Quantia  
75.000 euros.  
   
Cinqué. Termini de presentació de sol·licituds  
Trenta dies naturals a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana  
  
València, 5 d'abril de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8064, del 16-06-2017 (2017/4491)

Convocatòria d'una plaça d'oficial obrer pel torn de concurs oposició i promoció interna.
-----------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4491


Data del document
:   16-05-2017

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * concurs administratiu

Convocatòria d'una plaça d'oficial obrer pel torn de concurs oposició i promoció interna. [2017/4491]  
Per Resolució de l'Alcaldia Presidència número 1230/2017, de data 4 de maig, s'aprovaren les bases per a la provisió en propietat d'una plaça d'oficial obrer per mitjà del sistema de concurs oposició per promoció interna.  
El text íntegre de les bases esmentades va ser publicat en el Butlletí Oficial de la Província de Castelló número 58, de 16 de maig de 2017, pàgines 8 a 11, l'extracte del qual és el següent:  
  
1. Característiques de la plaça  
Grup/Subgrup: C/C2.  
Escala: administració especial.  
Subescala: serveis especials.  
Classe: personal d'oficis.  
Categoria: oficial.  
  
2. Sistema de provisió  
Concurs oposició per promoció interna.  
  
Presentació d'instàncies:  
El termini per a la presentació de sol·licituds serà de 20 dies hàbils, comptadors des de l'endemà de la publicació de la convocatòria en el Boletín Oficial del Estado. Les sol·licituds es presentaran pels interessats en el Registre general d'entrada de documents d'aquest ajuntament, o bé, per qualsevol de les formes previstes en l'apartat 4 de l'article 16 de la Llei 39/2015, d'1 d'octubre, del procediment administratiu comú.  
  
El text íntegre d'aquestes bases també està publicat en el tauler d'edictes municipal i en el tauler d'anuncis de la seu electrònica:  
http://burriana.sedelectronica.es/board/  
  
La qual cosa es fa pública als efectes oportuns.  
  
Borriana, 16 de maig de 2017.- La alcaldessa presidenta: M.ª José Safont Melchor.
Diari Oficial de la Generalitat Valenciana


Sumari del DOGV 7963, del 23-01-2017 (2017/184)

RESOLUCIÓ de 25 de novembre de 2016, de la Universitat Politècnica de València, per la qual nomena Eva Onaindia de la Rivaherrera catedràtica d'universitat.
------------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/184


Data del document
:   25-11-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 25 de novembre de 2016, de la Universitat Politècnica de València, per la qual nomena Eva Onaindia de la Rivaherrera catedràtica d'universitat.  
 [2017/184]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 25 de juliol de 2016 d'aquesta universitat, número 41/16, plaça codi 5591 (BOE 13.08.2016) i presentada per l'interessat la documentació a la qual fa referència el punt onzé de la citada convocatòria.  
Aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar Eva Onaindia de la Rivaherrera, amb document nacional d'identitat número 50188582N, catedràtica d'universitat de la Universitat Politècnica de València, de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.  
  
Contra aquesta resolució, que posa fi a la via administrativa, la persona interessada podrà interposar un recurs contenciós administratiu davant del jutjat del contenciós administratiu corresponent, en el termini de dos mesos comptats des de l'endemà que es publique. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà que es publique, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 de novembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7991, del 02-03-2017 (2017/1615)

Correcció d'errades de la licitació número SE/6/17. Servei de manteniment i operació programari en sistemes MS Windows Server corporatius i suport (llicència) VMware vSphere Enterprise i suport VMware vCenter Server 5 de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1615


Data del document
:   27-02-2017

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de la licitació número SE/6/17. Servei de manteniment i operació programari en sistemes MS Windows Server corporatius i suport (llicència) VMware vSphere Enterprise i suport VMware vCenter Server 5 de la Universitat Jaume I de Castelló. [2017/1615]  
Advertit un error en el plec de clàusules administratives particulars, l'anunci de licitació del qual es va publicar en el Diari Oficial de la Generalitat Valenciana número 7985, de 22 de febrer de 2017, i finalitza el termini de presentació de proposicions el dia 9 març 2017, i de conformitat amb el que preveu l'article 105 de la Llei 30/1992, de 26 de novembre, de règim jurídic de les administracions públiques i del procediment administratiu comú:  
  
Modificar els plecs en els termes que apareixen en la Resolució d'error de data 27 de febrer de 2017, publicada en el perfil de contractant i que podran obtindre en el següent enllaç: https://e-ujier.uji.es/pls/www/!gri\_www.euji05708'p\_conv=SE/6/17&p\_nif=&p\_clave=&p\_mail=&p\_seleccion=1&p\_verlic=0&p\_buscar=#ancla  
  
Data límit de presentació d'ofertes: 21 de març de 2017.  
  
Castelló de la Plana, 27 de febrer de 2017.- El rector, p. d. f. (R 16.06.2014), el gerent: Andrés Marzal Varó.
Diari Oficial de la Generalitat Valenciana


Sumari del DOGV 8194, del 20-12-2017 (2017/11749)

RESOLUCIÓ de 30 de novembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de còrnia de l'Hospital General Universitari de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/11665


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 30 de novembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a trasplantament de còrnia de l'Hospital General Universitari de Castelló. [2017/11846]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a trasplantament de còrnia de l'Hospital General Universitari de Castelló.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 37/2017, de 10 de març, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
València, 30 de novembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.
Diari Oficial de la Generalitat Valenciana


Sumari del DOGV 8105, del 14-08-2017 (2017/7453)

Correcció d'errades de la licitació número CNMY17/TE00D/33. Servei de bar cafeteria en el Monestir de Sant Miquel dels Reis, seu de la Direcció General de Cultura i Patrimoni.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7453


Data del document
:   08-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * contracte de serveis

Correcció d'errades de la licitació número CNMY17/TE00D/33. Servei de bar cafeteria en el Monestir de Sant Miquel dels Reis, seu de la Direcció General de Cultura i Patrimoni. [2017/7453]  
Amb data 27 de juliol de 2017, ha eixit publicat en el DOGV, l'anunci de licitació de la contractació per mitjà de procediment obert i tramitació ordinària de l'expedient de servei de bar cafeteria en el Monestir de Sant Miquel dels Reis, seu de la Direcció General de Cultura i Patrimoni.  
En el dit anunci, consta en l'apartat 6. Garanties, b) Definitiva: «no s'exigix», no obstant això, d'acord amb els plecs que regixen el present contracte i publicats en la Plataforma de Contractació del Sector Públic, consta expressament l'exigència de garantia definitiva amb un 5 % del cànon d'adjudicació.  
Per això, de conformitat amb l'article 109.2 de la Llei 39/2015 d'1 d'octubre, de procediment administratiu comú de les administracions públiques, pertoca rectificar l'esmentat anunci publicat en el DOGV en data 27 de juliol de 2017, en el sentit següent:  
  
On diu:  
«6. Garanties, b) Definitiva: no s'exigix.»  
  
Ha de dir:  
«6. Garanties, b) Definitiva: 5 % del cànon d'adjudicació.»  
  
València, 8 de agost de 2017.- El conseller d'Educació, Investigació, Cultura i Esport, p. d. (R 26.10.2016; DOGV 7906), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 8190, del 14-12-2017 (2017/11838)

ACORD d'1 de desembre de 2017, del Consell, d'autorització de l'expedient de rescabalament EI 33/17 per obligacions contretes amb Limpiezas Luz, SL, en 2016 i 2017.
--------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11269


Data del document
:   01-11-2017

Organisme emissor
:   Presidència de la Generalitat

Tipus de document
:   Acord

ACORD d'1 de desembre de 2017, del Consell, d'autorització de l'expedient de rescabalament EI 33/17 per obligacions contretes amb Limpiezas Luz, SL, en 2016 i 2017. [2017/11708]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del president del Consell, el Consell, prèvia deliberació, en la reunió d'1 de desembre de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Limpiezas Luz, SL, per un import total de 25.534,80 euros (vint-i-cinc mil cinc-cents trenta-quatre euros amb huitanta cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant els exercicis 2016 i 2017 a favor de l'empresa Limpiezas Luz, SL, per un import total de 25.534,80 euros (vint-i-cinc mil cinc-cents trenta-quatre euros amb huitanta cèntims), IVA inclòs.  
  
  
València, 1 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8017, del 07-04-2017 (2017/1819)

Notificació de la sentència dictada en el procediment ordinari número 2335/2012.
--------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1819


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 2335/2012. [2017/1819]  
Procediment ordinari número 002335/1128 MC  
Demandant: Lindorff Holding Spain, SLU.  
Procurador: Matilde Galiana Sanchis.  
Demandats: Marlín Lorena Hernández Umaña i Ricardo Torres Muñoz.  
Procurador/a: -  
Ana Isabel Galiana Lara, secretària del Jutjat de Primera Instància número 1 de Benidorm, que en les actuacions a què es fa referència, a instàncies de la procuradora Matilde Galiana Sanchis, en nom i representació de Lindorff Holding Spain, SLU, contra Marlín Lorena Hernández Umaña i Ricardo Torres Muñoz, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 308/2015  
Benidorm, 22 de setembre de 2015  
José Luis Preciado Mangado, jutge d'adscripció territorial assignat com a reforç al Jutjat de Primera Instància número 1 d'aquesta ciutat i partit, he vist les actuacions de judici ordinari, seguides en aquest jutjat amb el número indicat més amunt, a instàncies de Lindorff Holding Spain, SLU (després de succeir processalment Bankia, SA), representat per la procuradora Matilde Galiana Sanchis i defensada per la lletrada Elisa Botella Agulló, contra Marlín Lorena Hernández Umaña i Ricardo Torres Muñoz, ambdós en rebel·lia processal; i atesos els següents:  
  
[?]  
Dispositiva  
Estime la demanda interposada per Lindorff Holding Spain, SLU (després de succeir processalment Bankia, SA), contra Marlín Lorena Hernández Umaña i Ricardo Torres Muñoz, i, per tant, condemne solidàriament els demandats a pagar a l'actora la quantia de 7.814,56 euros, més els interessos que es produïsquen en la forma expressada en la fonamentació jurídic, ja que es declara nul, per abusiva, la clàusula relativa als interessos de demora.  
Condemne els demandats a pagar les costes processals derivades d'aquest procediment.  
Contra aquesta resolució es pot interposar un recurs d'apel·lació davant de l'Audiència Provincial d'Alacant, que, si pertoca, haurà d'interposar davant aquest jutjat dins del termini de 20 dies comptador des que es notifique.  
Aquesta és la meua sentència, de la qual es portarà un certificat a les actuacions, que pronuncie, mane i firme.  
Publicació: La sentència anterior va ser donada, llegida i publicada pel jutge que la subscriu, mentre celebrava audiència pública en el dia de la data. en done fe.»  
  
I perquè valga de notificació als demandats rebel, Marlín Lorena Hernández Umaña i Ricardo Torres Muñoz, expedisc aquest edicte.  
  
Benidorm, 24 de setembre de 2015.- La secretària judicial: Ana Isabel Galiana Lara.